Document ID: 32000R2904

Kommissionens forordning (EF) nr. 2904/2000
af 21. december 2000
om fastsættelse af referencepriser for fiskerivarer for fangståret 2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter(1), særlig artikel 29, stk. 5, og
ud fra følgende betragtninger:
(1) Ifølge artikel 29, stk. 1, i forordning (EF) nr. 104/2000 af 17. december 1999 kan der hvert år pr. varekategori fastsættes referencepriser gældende for hele EF for de varer, som den fælles toldtarifs satser er suspenderet for, jf. artikel 28, stk. 1, i samme forordning, og for de varer, som efter en toldnedsættelsesordning, der er konsolideret i WTO, eller en anden præferenceordning skal overholde en referencepris.
(2) Ifølge artikel 29, stk. 3, litra a), i forordning (EF) nr. 104/2000 er referenceprisen for varerne i punkt A og B i bilag I til nævnte forordning lig med tilbagetagelsesprisen fastsat efter artikel 20, stk. 1, samme forordning.
(3) EF-tilbagetagelsesprisen for de pågældende varer blev for fangståret 2001 fastsat ved Kommissionens forordning (EF) nr. 2902/2000(2).
(4) Efter artikel 29, stk. 3, litra d), i forordning (EF) nr. 104/2000 beregnes referenceprisen for andre varer (undtagen varerne i bilag I og II til forordning (EF) nr. 104/2000) på grundlag af det vejede gennemsnit af den toldværdi, der er konstateret på importmarkederne eller i importhavnene i medlemsstaterne i de sidste tre år før referenceprisens fastsættelse.
(5) Det er ikke nødvendigt at fastsætte referencepriser for alle arter, som kriterierne i artikel 29, stk. 1, i forordning (EF) nr. 104/2000 gælder for, navnlig ikke for de arter, som der kun importeres små mængder af fra tredjelande.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
For fangståret 2001 fastsættes referencepriserne for fiskerivarer som angivet i bilaget.
Artikel 2
Denne forordning træder i kraft den 1. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2000.

Labels: 2
6